stanford-oval/wikipedia huggingface dataset:
New Westminster
Historia

Vuoden 1858 Fraserjoen kultaryntäyksen aikana myös New Westminsterin kaupunki sai alkunsa tärkeänä kauppapaikkana joen ylävirtaan matkaaville kullanetsijöille. New Westminster perustettiin vuonna 1859, ja se onkin läntisen Kanadan vanhin kaupunki. Britannian kuningatar Viktoria nimitti kaupungin Lontoossa sijaitsevan Westminsterin kaupunginosan mukaan, ja tästä syystä kaupunkia onkin usein kutsuttu kuninkaalliseksi kaupungiksi (engl. Royal City). Kaupunki oli myös provinssia edeltäneen, Brittiläisen Kolumbian siirtokunnan pääkaupunki.
Vuonna 1866 Vancouverinsaari ja siirtokunta yhdistettiin uudeksi Brittiläisen Kolumbian provinssiksi. Kultaryntäksen laantuessa New Westminsterin menetti merkittävyyttään kaupallisena keskuksena, ja vuonna 1868 provinssin pääkaupungiksi nimitettiin Vancouverinsaarella sijaitseva Victoria.
New Westminster sai vuonna 1872 suurkaupungin statuksen (City).
Vuonna 1898 tulipalot tuhosivat lähes jokaisen rakennuksen kaupungin keskustassa. Uudelleenrakennus kuitenkin eteni nopeasti ja vuoteen 1910 mennessä kaupungin keskusta oli jälleenrakennettu.
Liikenne

New Westminsterissä ei sijaitse moottoriteitä, mutta Kanadan läpi johtava Trans-Canada Highway kulkee kaupungin pohjoispuolella sijaitsevien Burnabyn ja Coquitlamin kaupunkien läpi. Suur-Vancouverin alueen Sky Train pysähtyy kolmella asemalla kaupungissa.
Ystävyyskaupungit

Japani, Moriguchi
Filippiinit, Quezon City
Kiina, Lijiang
Ranska, Villepreux
NYQS

NYQS Oy on vuodesta 2006 lähtien toiminut eteläpohjalainen turvallisuusyhtiö, joka tuottaa turvallisuuspalveluja ja -ratkaisuja yrityksille, yksityisille sekä erilaisille yhdistyksille.
Toiminta

NYQS Oy toimii emoyhtiönä ja omistajana kolmessa tytäryhtiössään NYQS Turvatekniikka Oy, NYQS Vartiointi Oy ja NYQS Security Oy. Yhtiö on yksi Etelä-Pohjanmaan johtavista yksityisiä turvallisuuspalveluja tuottavista yrityksistä. Kasvua tapahtuu myös maakunnan ulkopuolella. Vuonna 2019 yhtiön kokonaisliikevaihto on ylittänyt 3 miljoonaa euroa. NYQS työllistää noin 100 turvallisuusalan ammattilaista.
Palvelut > NYQS Turvatekniikka Oy

Turvatekniikka-, lukitus- ja turvasuojauspalvelut
Palvelut > NYQS Vartiointi Oy

Vartiointi- ja hälytyskeskuspalvelut
Palvelut > NYQS Security Oy

Järjestyksenvalvonta-, koulutus- ja konsultointipalvelut
Nairana-luokka

| Nairana-luokka |
| --- | --- |
 HMS Nairana

Tekniset tiedot
Uppouma:  Nairana: 14 280 t Vindex: 13 671 t Campania: 12 650 t
Pituus:  Nairana: 161,09 m Vindex: 160 m Campania: 160 m
Leveys:  Nairana ja Vindex: 20,88 m Campania: 21 m
Syväys:  Nairana ja Vindex: 6,4 m Campania: 5,8 m
Koneteho:  11 000 hv (8,2 MW)
Nopeus:  17 solmua
Miehistöä:  Nairana: 728  Vindex ja Campania: 700
Aseistus
Meritorjunta:  2 × 4" tykkiä 15-20 lentokonetta
Ilmatorjunta:  16 × 20 mm ilmatorjuntatykkiä kaksiputkisina asennuksina 16 x 2 naulan ilmatorjuntatykkiä neliputkisina asennuksina
Nairana-luokan saattuetukialukset oli Britannian kuninkaallisen laivaston kolmen aluksen muodostama saattuetukialusluokka, jonka valmistettiin Skotlannin, Englannin ja Pohjois-Irlannin telakoilla yhteisten suunnitelmien mukaisesti.
Alukset olivat tehtävään muutettuja rahtialuksia ja siten ne kykenivät vastaanottamaan ainoastaan 15-20 lentokonetta. Niiden aseistus koostui keveistä ilmatorjuntatykeistä ja kaksputkisesta nelituumaisesta tykkitornista, joka soveltui sekä meri- että ilmamaalien torjuntaan. HMS Campania oli ensimmäinen laivaston alus, jolle asennettiin ilmavalvontakeskus ja tyypin 277 -tutka havaitsemaan matalalta lähestyvät lentokoneet.
Ensimmäinen valmistunut alus osallistui aktiivipalvelukseen vasta tammikuussa 1944, mutta kaikki kolme olivat sodan aikana saattuetehtävissä. Ne saavuttivat pientä menestystä tehtävissään upottaen ja vaurioittaen muutamia Saksan laivaston sukellusveneitä ja tuhotessaan saattueiden kimppuun yrittäneitä lentokoneita.
Suunnittelu ja valmistus

HMS Activityn osoittauduttua menestykseksi Amiraliteetti päätti muuttaa vielä kolme muutakin kauppa-alusta saattuetukialuksiksi. Kolme eri telakoilla valmistumassa olevaa kauppa-alusta lunastettiin muutostöitä varten. John Brown and Companyn telakalla Skotlannissa ollut alus valittiin prototyypiksi, minkä suunnitelmat toimitettiin kahdelle muulle telakalle. Näin alusten piti olla samankaltaisia, mutta todellisuudessa ne poikkesivat hieman toisistaan.
Alukset

| Alus | Telakka | Kölinlasku | Laskettu vesille | Palvelukseen | Kohtalo |
| --- | --- | --- | --- | --- | --- |
| HMS Nairana | John Brown and Company, Clydebank | 1942 | 20. toukokuuta 1943 | 12. joulukuuta 1943 | - |
| HMS Vindex | Swan Hunter | 1. heinäkuuta 1942 | 4. toukokuuta 1943 | 3. joulukuuta 1943 | - |
| HMS Campania | Harland and Wolff, Belfast | 12. elokuuta 1941 | 17. kesäkuuta 1943 | 9. helmikuuta 1944 | - |
Newaygon piirikunta

Newaygon piirikunta (engl. Newaygo County) on Yhdysvaltojen Michiganin osavaltiossa sijaitseva piirikunta. Sen väkiluku oli 49 978 vuonna 2020. Piirikunnan hallintokeskus on White Cloudin kaupunki, ja suurin kunta on Fremont. Piirikunta on perustettu vuonna 1840.
Väestö

Vuonna 2020 Newaygon piirikunnan 49 978 asukkaasta valkoisia oli 95,6 %, mustia 1,2 %, alkuperäisasukkaita 0,9 % ja aasialaisia 0,5 %. Vuonna 2019 5,6 % asukkaista puhui kotonaan jotain muuta kieltä kuin englantia ja 2,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Newaygon piirikunta Wikimedia Commonsissa
Nimetön (Eevil Stöön EP)

| Nimetön Eevil Stöö |
| --- | --- | --- |

EP-levyn tiedot
 Julkaistu: 11. joulukuuta 2020 
 Tyylilaji: rap
 Kesto: 20.08
 Levy-yhtiö: Katakombi Records
Eevil Stöön muut julkaisut
| 6lack Album 2020 | Nimetön 2020 | Marsipan Wave 2021 |
Nimetön on suomalaisen rap-artistin Eevil Stöön vuonna 2020 julkaisema EP. Levyn kappaleet on nimetty Eevil Stöölle tärkeiden hahmojen mukaan, ja artistin mukaan "EP:n nimi on nimetön koska mietin että eiköhän tällä levyllä oo dropattu nimiä jo ihan tarpeeks - -".
Levyn on tuottanut Pehmee Goo.
Kappaleet

Dal the Handsome – 3.17
Junji Ito – 3.23
No Malice – 2.30
Mauri Kunnas – 3.54
Kool Moe Dee (feat. DJ Anonymous) – 2.46
Lil Noid – 2.38
Larry David – 2.10
Obersendlingin metroasema

| Obersendling |
| --- | --- |

 Münchenin metro 
Perustiedot
Lyhenne:  OS
Metrolinjat:  U3
Osoite:  Obersendling
Paikkakunta:  München
Avattu:  28. lokakuuta 1989
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Obersendling on Münchenin metron U3-linjan asema, se avattiin 28. lokakuuta 1989.
Myrskylän kartano

Myrskylän kartano on eversti Mathias Forbesille annettu maatila. Tilaan sisällytettiin tuolloin 13 maatilaa, mm. Greijulan ratsutila, Kuoppalan tila, Vähäpaloisten tila ja Pyylän tila. Mathias Forbes omisti tilan 1636–1641 ja Forbesin suku vuoteen 1712 saakka, kunnes majoitusmestari Forbes kuoli ja hänen leskensä Anna Forbes (s. Brunow) meni uudelleen naimisiin everstiluutnantti Lorenz Mellinin kanssa, joka omisti kartanon 1713–1744 ja hänen sukulaisensa vuoteen 1777 saakka, mistä alkaen vuoteen 1790 majuri C. Broberg kuolemaansa saakka.
Lars Falckenheim omisti kartanon 1796–1823 ja hänen sukunsa vuoteen 1870, mistä alkaen Ernst Fabritius.
Kartanon osti vuonna 1880 Viipurin hovioikeudenneuvos Robert Emil Hisinger, joka piti asuinpaikkanaan Inkoon kartanoa. Kartano päätyi 1889 Johan Askolinille, jonka kuoleman jälkeen perikunta muodosti Ab Greggböhle Egendomin tilan omistamiseksi. Torpparien vapautuksessa viljelijät lunastivat tilojaan takaisin Myrskylän kartanosta. Yhtiölle jäi lopulta vain Koskenkylän kartano.
Sortavalan maalaiskunnasta tulleet ostivat 15 perheelle kartanon 400 hehtaarin alan, josta 182 hehtaaria oli peltoa. Ositus vietiin loppuun 1948. Rakennus alkoi rappioitua 1960-luvulla. Kartanon osti 1981 Erja Räty, jonka sukulaisia oli asunut siellä 1947.
Kartanon ensimmäinen rakennus tuhoutui tulipalossa 1704. Uudelleen rakentamisessa käytettiin Myrskylän toisen kirkon jäänteitä, jotka kartano osti kolmatta kirkkoa rakennettaessa.
Myrskylän kirjasto

| Myrskylän kirjasto |
| --- | --- |
 Myrskylän kirjasto.
Sijainti:  Virastotie 5, 07600 Myrskylä 
Tyyppi:  kunnankirjasto
Kotisivut
Myrskylän kirjasto on Myrskylässä toimiva yleinen, kunnallinen kirjasto. Kirjastotoiminta kunnassa alkoi jo vuonna 1850. Vuodesta 2018 lähtien Myrskylän kirjasto on tarjonnut palveluja hallinnollisesti Pukkilan kunnan kirjaston kanssa yhdistetyn yhteisen kirjastolaitoksen kautta. Myrskylän kirjasto toimii paitsi kirjaston tiloissa, myös verkkokirjaston välityksellä. Verkkokirjasto on toteutettua osana useiden Uudenmaan kirjastojen muodostamaa seudullista kirjastokimppaa eli Helle-kirjastoja, jonka osa Myrskylän kirjasto on.
Myrskylän Myrsky

| Myrskylän Myrsky |
| --- | --- |
Perustettu:  1922
Entiset nimet:  Myrskylän Suomalaisen nuorisoseuran urheilutoiminta
Paikkakunta:   Myrskylä, Suomi
Lajit:  • hiihto  • jalkapallo   • lentopallo  • suunnistus   • tennis   • voimailu   • yleisurheilu
Puheenjohtaja:  Johan Högström
Myrskylän Myrsky r.y. on 19. maaliskuuta 1922 perustettu urheiluseura Itä-Uudenmaan Myrskylässä. Alun perin yleisurheilutoimintaa Myrskylässä harjoitti Myrskylän Suomalainen nuorisoseura, mutta Myrskylän Myrskyn perustamisen jälkeen urheilutoiminta kiinnittyi siihen.
Myrskylän Myrsky ylläpitää Kiparkatti-nimistä tanssipaikkaa, jonka maastoissa on suunnistusrasteja ja valaistu pururata, joka toimiin hiihtolatuna talvella. Myrskylän Myrsky järjestää vuosittain myös Lassen hölkän, joka on saanut nimensä Myrskylän Myrskyn jäsenestä, nelinkertaisesta olympiavoittajasta, Lasse Virénistä.
Yhdistyksellä on kaksi jaostoa: yleisurheilujaosto ja suunnistusjaosto.  Myrskylän Myrskyn miesten jalkapallojoukkue pelasi 2018 kauden Suomen Palloliiton Uudenmaan piirin kolmannen divisioonan neljännessä lohkossa.
Myrskylän Myrskyn urheilijoita

Mikko Ala-Leppilampi, suomalainen estejuoksija
Seppo Tuominen, suomalainen kestävyysjuoksija
Lasse Virén, suomalainen kestävyysjuoksija
Olavi (elokuvateatteri)

Olavi (tunnetaan myös nimellä Bio Olavi) on Savonlinnan Olavinkadulla sijaitseva lakkautettu elokuvateatteri. Se oli toinen Savonlinnan kahdesta elokuvateatterista, jotka kummatkin omisti Savon Kinot. Olavi on yksisalinen ja sen katsojakapasiteetti on 200. Se on Savonlinnan elokuvateattereista suurempi. Teatteri ei ole esteetön, vaan sijaitsee hissittömän rakennuksen toisessa kerroksessa. Teatterissa ei myöskään ole 3D-tekniikkaa käytössä.
Olavin toiminta loppui 31. joulukuuta 2018 ja Killa jäi hetkellisesti ainoaksi elokuvateatteriksi Savonlinnaan, sillä Olavin vuokrasopimus on muiden saman kiinteistön yritysten tavoin irtisanottu. Savon Kinot jatkaa kuitenkin Savonlinnassa kahdella teatterilla, sillä yritys on vuokrannut Killa-elokuvateatteria vastapäätä sijaitsevan Kisalinnan, jossa on aiemmin toiminut Savonlinnan teatteri. Uusi, noin 200 paikkainen elokuvateatteri avattiin remontin jälkeen keväällä 2019 nimellä Kuvalinna. Olavin teatteripäällikkö on Tarja Piiroinen.
Niklas Kaul

| Niklas Kaul |
| --- | --- |

Henkilötiedot
Koko nimi:  Niklas Kaul
Syntynyt: 11. helmikuuta 1998 (ikä 26) Mainz, Saksa
Yleisurheilija
Pituus:  190 senttimetriä
Paino:  86 kilogrammaa
Laji:  keihäänheitto kymmenottelu
Seura:  USC Mainz
Valmentaja:  Michael Kaul Stefanie Kaul Francis Groß
 Tietolaatikko päivitetty 24. lokakuuta 2015 
| Mitalit> Maa:   Saksa.Miesten yleisurheilu.MM-kilpailut  | Mitalit> Maa:   Saksa.Miesten yleisurheilu.MM-kilpailut  | Mitalit> Maa:   Saksa.Miesten yleisurheilu.MM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Kultaa | Doha 2019 | kymmenottelu |  |
| EM-kilpailut  | EM-kilpailut  | EM-kilpailut  |  |
|  Kultaa | München 2022 | kymmenottelu |  |
Niklas Kaul (s. 11. helmikuuta 1998 Mainz) on saksalainen yleisurheilun moniottelija, maailmanmestari ja Euroopan-mestari. Hän edustaa seuratasolla USC Mainzia. Kaul on 190 senttimetriä pitkä ja painaa 86 kilogrammaa.
Vuoden 2015 alle 18-vuotiaiden MM-kilpailuissa Kolumbian Calissa Kaul voitti kultaa kymmenottelussa uudella kisaennätyksellä 8002 pistettä ja saavutti myös hopeaa keihäänheitossa tuloksella 78,05. Hän voitti kymmenottelussa alle 20-vuotiaiden maailmanmestaruuden 2016 pistein 8162 ja Euroopan-mestaruuden 2017 ikäluokan maailmanennätyspistein 8435. Berliinin EM-kilpailuissa 2018 hän sijoittui neljänneksi. Vuonna 2019 hän voitti kymmenottelussa maailmanmestaruuden Dohan MM-kilpailuissa pistein 8691 ja alle 23-vuotiaiden Euroopan-mestaruuden Gävlessä pistein 8572. Vuodelle 2021 siirretyissä Tokion olympialaisissa hän keskeytti kymmenottelun. Eugenen MM-kilpailuissa hän keräsi 8434 pistettä ja sijoittui kuudenneksi. Münchenin 2022 EM-kilpailuissa Kaul voitti kultaa pisteillä 8545. Budapestin MM-kilpailuissa 2023 hän keskeytti.
Aikuisten keihästä Kaul on heittänyt parhaimmillaan 79,05 lokakuussa 2019 Dohassa.
Kaulin valmentajina toimivat Michael Kaul, Stefanie Kaul ja Francis Groß.
Henkilökohtaiset ennätykset > Ulkoradat

| Laji | Tulos | Paikka | Päivä  |
| --- | --- | --- | --- |
| 100 metrin juoksu | 11,16 | München | 15. elokuuta 2022 |
| 400 metrin juoksu | 47,87 | München | 15. elokuuta 2022 |
| 1 500 metrin juoksu | 4.10,04 | München | 16. elokuuta 2022 |
| 110 metrin aitajuoksu (91,4 cm) | 14,82 | Mainz | 1. toukokuuta 2015 |
| 110 metrin aitajuoksu (99 cm) | 14,50 | Filderstadt-Bernhausen | 11. kesäkuuta 2017 |
| 110 metrin aitajuoksu | 14,27 | Eugene | 24. heinäkuuta 2022 |
| Korkeushyppy | 211 cm | Tokio | 4. elokuuta 2021 |
| Seiväshyppy | 500 cm | Doha | 3. lokakuuta 2019 |
| Pituushyppy | 736 cm | Tokio | 4. elokuuta 2021 |
| Kuulantyöntö (5 kg) | 16,18 m | Filderstadt-Bernhausen | 6. kesäkuuta 2015 |
| Kuulantyöntö (6 kg) | 15,40 m | Filderstadt-Bernhausen | 11. kesäkuuta 2016 |
| Kuulantyöntö | 15,19 m | Gävle | 13. heinäkuuta 2019 |
| Kiekonheitto (1,5 kg) | 49,92 m | Heidesheim | 14. maaliskuuta 2015 |
| Kiekonheitto (1,75 kg) | 48,49 m | Grosseto | 23. heinäkuuta 2017 |
| Kiekonheitto | 49,24 m | Friedberg | 29. huhtikuuta 2023 |
| Keihäänheitto (700 g) | 83,94 m | Halle | 17. toukokuuta 2015 |
| Keihäänheitto | 79,05 m | Doha | 3. lokakuuta 2019 |
| Kymmenottelu (17-vuotiaat) | 8002 | Cali | 15.−16. heinäkuuta 2015 |
| Kymmenottelu (19-vuotiaat) | 8435 | Grosseto | 22.−23. heinäkuuta 2017 |
| Kymmenottelu | 8691 | Doha | 3.–4. lokakuuta 2019 |
Henkilökohtaiset ennätykset > Sisäradat

| Laji | Tulos | Paikka | Päivä  |
| --- | --- | --- | --- |
| 60 metrin aitajuoksu | 8,23 | Ludwigshafen am Rhein | 21. tammikuuta 2023 |
| Korkeushyppy | 190 cm | Dortmund | 21. helmikuuta 2016 |
| Seiväshyppy | 500 cm | Frankfurt | 3. helmikuuta 2019 |
| Kuulantyöntö | 13,23 m | Ludwigshafen | 21. tammikuuta 2018 |
Olavi Aarrejärvi

Olavi Aarrejärvi (13. marraskuuta 1926 Loimaa – 26. helmikuuta 2006 Mikkeli) oli suomalainen Ilta-Sanomien päätoimittaja. Aarrejärvi aloitti uransa 1956, jolloin hän tuli Helsingin Sanomien kotimaantoimituksen reportteriksi.
Aarrejärvi oli Ilta-Sanomien päätoimittajana 1966–1973. Hän oli sitä ennen Helsingin Sanomien Lontoon-kirjeenvaihtajana. Vuonna 1958 Helsingin Sanomien toimittajana ollut Aarrejärvi löysi joukkoraiskauksen uhriksi joutuneen Inga Myllärin ruumiin kymmenen päivää tämän katoamisen jälkeen ollessaan tutkimassa juttua.
Naamioherttuakala

| Naamioherttuakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Keisarikalat Pomacanthidae
Suku::  Centropyge
Laji::  bicolor
Kaksiosainen nimi
 Centropyge bicolor  (Bloch, 1787) 
Katso myös
   Naamioherttuakala Commonsissa 
Infobox OKNimi-testi OKIUCN-testi OK: 
Naamioherttuakala (Centropyge bicolor) on keisarikaloihin kuuluva kala.
Koko ja ulkonäkö

Naamioherttuakala kasvaa noin 15 cm pitkäksi. Kala on värikäs: edestä keltainen, pyrstöpuolestaan sininen. Otsassa on sininen raita, pyrstö on keltainen.
Alkuperä

Naamioherttuakala on kotoisin Indopasifiselta merialueelta: Salomoninsaarilta, Suurelta valliriutalta, Fidžiltä ja Filippiineiltä.
Käyttäytyminen

Naamioherttuakala ei sovi riutta-akvaarioon, koska se syö selkärangattomia ja nyppii korallien polyyppejä.
Ravinto

Naamioherttuakala syö levää ja pieniä selkärangattomia.
Aiheesta muualla

Centropyge bicolor (peilipalvelin) FishBase. Froese, R. & Pauly, D. (toim.). (englanniksi)
Centropyge.net (kuva)
Neitsyt Marian ilmestyksen katedraali (Ateena)

| Neitsyt Marian ilmestyksen katedraali Μητροπολιτικός Ναός Ευαγγελισμού της Θεοτόκου |
| --- | --- |
 Ateenan Neitsyt Marian ilmestyksen katedraali.
Sijainti:  Ateena, Attika, Kreikka
Koordinaatit:  37°58′31″N, 23°43′48″E
Kirkkokunta:  Kreikan ortodoksinen kirkko
Hiippakunta:  Ateenan arkkihiippakunta
Rakentamisvuosi:  1842–1862
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Neitsyt Marian ilmestyksen katedraali (kreik. Μητροπολιτικός Ναός Ευαγγελισμού της Θεοτόκου, Mitropolitikós Naós Evangelismoú tis Theotókou) eli Ateenan katedraali (Μητροπολιτικός Ναός Αθηνών, Mitropolitikós Naós Athinón) on ortodoksinen kirkko Ateenassa Kreikassa. Se on Ateenan arkkihiippakunnan katedraali eli Ateenan ja koko Kreikan arkkipiispan piispanistuin ja koko Kreikan kirkon pääpaikka. Katedraali sijaitsee Ateenan vanhankaupungin Plákan pohjoislaidalla Mitropóleos-kadun varrella.
Historia

Katedraalia alettiin rakentaa pian vuonna 1842 eli jonkin aikaa sen jälkeen, kun Ateenasta oli tullut itsenäistyneen Kreikan pääkaupunki vuonna 1834. Sen peruskiven muurasivat kuningas Otto ja kuningatar Amalia. Kirkon alkuperäisenä arkkitehtinä toimi Theophil Hansen. Myöhemmin arkkitehteinä toimivat myös Dimítrios Zézos, Panagís Kálkos ja François Boulanger. Kirkon rakentamisessa käytettiin paljon kaupungin vanhempien, purettujen kirkkojen osia.
Katedraali valmistui vuonna 1862 ja omistettiin Marian ilmestykselle. Se vihittiin käyttöön 21. toukokuuta kyseisenä vuonna. Katedraali on Ateenan ja koko Kreikan arkkipiispan piispanistuin, ja näin kreikkalaisen ortodoksisuuden merkittäviä hengellisiä keskuksia ja myös tärkeiden virallisten tilaisuuksien pitopaikka. Historiansa aikana siellä on vietty muun muassa Kreikan kuninkaallisten kruunajaisia ja häitä sekä merkittävien henkilöiden hautajaisia.
Kirkko kunnostettiin vuosina 1999–2016 vuoden 1999 maanjäristyksen aiheuttamien vaurioiden vuoksi.
Rakennus

Katedraalin julkisivu on länteen ja siinä on kaksi samanlaista tornia. Kirkko ei ole suurkaupungin katedraaliksi erityisen suuri: se on noin 40 metriä pitkä, 20 metriä leveä ja 24,5 metriä korkea. Kirkko on muodoltaan ristinmuotoinen kolmilaivainen kupolilla varustettu basilika. Se on koristeltu sisältä bysanttilaistyylisillä seinämaalauksilla. Kirkkoon on haudattu kaksi osmanivallan ajan kreikkalaista marttyyriä, Pyhä Filothei (surmattu 1589) sekä Konstantinopolin patriarkka Gregorios V (surmattu 1821).
Kirkon edessä on Mitrópolin aukio (Πλατεία Μητροπόλεως, Plateía Mitropóleos). Aukiolla on kaksi patsasta. Toinen esittää Bysantin viimeistä keisaria Konstantinos XI Palaiologosta, toinen arkkipiispa Damaskinosta. Aivan kirkon vieressä on pieni, bysanttilaisaikainen Panagía Gorgoepíkooksen kirkko, joka tunnetaan myös Pyhän Eleutherioksen kirkkona sekä nimellä ”Pikku-Mitrópoli”.
Aiheesta muualla

Kuvia tai muita tiedostoja aiheesta Neitsyt Marian ilmestyksen katedraali Wikimedia Commonsissa
Katedraalia sisältä.
Katedraalia sisältä.
Luettelo moottoriradoista

Tämä on luettelo maailman moottoriradoista maittain. Luettelo on epätäydellinen.
Lihavoidut radat ovat yhä käytössä.
Alankomaat > Moottoriradat

Assen (ent. katurata)
Zandvoort (ent. katurata)
Zwolle Wijthemerplas
Alankomaat > Katuradat

Aalsmeer
Almere
Ammerzoden
Barneveld
Beekse Bergen
Boskoop
Eemshaven
Eext
Gilze Rijen
Heerlen
Heeswijk
Helmond
Hengelo
Nijmegan
Maren-Kessel
Oosterwolden
Oss
Oudkarspel
Raalte
Rockanje
Rotterdam
Stiens
Tolbert
Tubbergen
Twello
Venhuizen
Zeerijp
Alankomaat > Dirt Track -ovaalit

Duyndigt
Alankomaat > Lentokenttäradat

Leeuwarden
Alankomaat > Rallicrossradat

Valkenswaard
Alankomaat > Mäkiajoradat

Vaals
Alankomaat > Testiradat

Born
Lelystad
St. Oedenrode
Zwolle
Alankomaiden Antillit > Katuradat

Willemstad
Algeria > Katuradat

Arcole
Staouéli
Andorra > Jääradat

Pas de la Casa
Angola > Moottoriradat

Benguela
Angola > Katuradat

Nova Lisboa
Argentiina > Moottoriradat

Allen
Avellaneda
Bahía Blanca (Aldea Romana)
Belcarce
Buenos Aires (Autódromo Oscar Alfredo Gálvez)
Chubut
Concordia
Córdoba (Autódromo Oscar Gabalen)
Estancia Chica
General Roca
Junín
La Plata
La Rioja
Las Flores
Las Pareijas
Rafaela
Termas de Río Hondo
Argentiina > Katuradat

Buenos Aires (Costanera)
Costanera de Santa Fé
El Torreón
Argentiina > Lentokenttäradat

Bahía Blanca (Base Aeronaval Cte. Espora)
Córdoba (Military Aviation School)
Argentiina > Kartingradat

Buenos Aires
Australia > Moottoriradat

Calder
Eastern Creek
Phillip Island
Australia > Katuradat

Adelaide
Melbourne
Bathurst
Bahrain > Moottoriradat

Sakhir
Belgia > Moottoriradat

Nivelles-Baulers
Zolder
Belgia > Katuradat

Spa-Francorchamps
Brasilia > Moottoriradat

Curitiba
Interlagos
Jacarepagua
Etelä-Afrikka > Moottoriradat

Kyalami
Welkom
Etelä-Afrikka > Katuradat

Durban
East London
Etelä-Afrikka > Ovaalit

Welkom
Indonesia > Moottoriradat

Sentul
Italia > Moottoriradat

Adria
Enna Pergusa
Imola
Misano
Monza
Mugello
Vallelunga
Varano
Italia > Katuradat

Cagliari
Mille Miglia
Italia > Testiradat

Fiorano
Itävalta > Moottoriradat

Red Bull Ring (entisiltä nimiltään Österreichring ja A1-Ring)
Salzburgring
Itävalta > Lentokenttäradat

Zeltweg
Japani > Moottoriradat

Aida
Autopolis
Fuji
Motegi
Sugo
Suzuka
Japani > Ovaalit

Motegi
Kanada > Moottoriradat

Mont-Tremblant
Mosport Park
Kanada > Katuradat

Montreal
Kiina > Moottoriradat

Shanghai
Kroatia > Moottoriradat

Rijeka
Macao > Katuradat

Guia
Malesia > Moottoriradat

Sepang
Shah Alam
Marokko > Katuradat

Ain-Diab
Meksiko > Moottoriradat

Fundidora Park
Mexico City
Puebla
Meksiko > Ovaalit

Mexico City
Monaco > Katuradat

Monte Carlo
Portugali > Moottoriradat

Estoril
Algarve
Portugali > Katuradat

Monsanto Park
Porto
Qatar > Moottoriradat

Losail
Ranska > Moottoriradat

Le Mans
Dijon
Magny-Cours
Paul Ricard
Sarthe
Montlhéry
Ranska > Katuradat

Le Mans
Clermont-Ferrand
Pau
Reims
Rouen
Romania > Katuradat

Bukarest
Ruotsi > Moottoriradat

Anderstorp
Mantorp
Saksa > Moottoriradat

Hockenheim
Nürburg
Oschersleben
Lausitz
Hohenstein
Saksa > Katuradat

Nürnberg
Berliini